Rigshospitalet september 2014

Arbejdsbeskrivelse for portør ved

operationsafsnit 3043-44

* Portøren er ansat i AN/OP klinikken, HOC.
* Nærmeste foresatte er Chefportøren i HOC.

**Arbejdsopgaver:**

***Overordnet:***

* Arbejde effektivt og serviceorienteret i tæt samarbejde med operationsafsnittenes personale og de tværgående samarbejdspartnere, samt medvirke til et godt arbejdsklima.
* Holder sig ajour med operationsprogrammerne, vedrørende afvikling af dagens program.
* Holder sig ajour med operationsstuerne i forhold til servicering af disse.
* Være behjælpelige med afløsning og ad hoc opgaver i spidsbelastnings situationer i hele HOC/HJE.

***Definerede arbejdsopgaver:***

* Transport af patienter til/fra operationsafsnittene i samråd med operationsafsnittenes koordinatorer.
* Hjælpe med mobilisering og transport 4141 og fast track 3043
* Sammen med sgpl. koordinator/kirurg, sikre at de rigtige lejer er på stuerne.
* Forbereder lejrings udstyr til respektive stuer.
* Medvirke ved forflytning af patienter til/fra operationsleje.
* Hjælpe til lejring af patienter, herunder at holde ben/arm ved huddesinfektion.(så vidt muligt med hjælpemiddel)
* Hente blodprodukter
* Hjælpe ved opvågning af urolige patienter.
* Kontrollere iltflasker
* Hjælpe med at lægge tøj, depot- og sterilvarer på plads.
* Ved akut mangel, hente steril-, depot-, apotekervarer, tøj og tæpper.
* Hente/bringe ting til/fra reparationer i maskinafdelingen og medikotekniskafdeling.
* Medvirke til løsning og udførelse af forefaldende arbejde.